**Artūrs Andžans** (s. 21. elokuuta 2001 Riika, Latvia) on latvialainen jääkiekkopuolustaja, joka edustaa SM-liigajoukkue Hämeenlinnan Pallokerhoa.

Ura
---

### Seuraura

Andžans on HK Prizma Riian kasvatti. Hän debytoi miesten peleissä 17-vuotiaana kaudella 2017–2018, kun hän pelasi Latvian toiseksi korkeimmalla sarjatasolla Prizman ja HK Pardaugava Riian yhdistelmäjoukkueessa, jonka varakapteenina Andžans toimi. Kaudella 2019–2020 Andžans debytoi Prizma Riian joukkueessa Latvian pääsarjassa, jossa hän pelasi 17 runkosarjaottelua tehopistein 1+1=2. Hän teki pääsarjadebyyttinsä 26. marraskuuta 2019 paikallisvastustaja HS Riikaa vastaan. Ensimmäisen pääsarjamaalinsa Andžans teki 10. maaliskuuta 2020 HK Zemgalea vastaan. Suurimman osan kaudestaan hän pelasi kuitenkin sarjatasoa alempana Jūrmalas SS:n joukkueessa.

Kaudeksi 2020–2021 Andžans siirtyi HK Riikaan pelaamaan Venäjän nuorten sarja MHL:ää. Kaudella 2021–2022 hän nousi joukkueen kapteeniksi. Andžans oli HK Riian tehokkain puolustaja tehoilla 1+20=21. Hän debytoi kauden aikana myös Dinamo Riian KHL-joukkueessa, jossa Andžans pelasi ensimmäisen ja kauden ainoaksi jääneen ottelunsa 5. tammikuuta 2022 vieraissa Salavat Julajev Ufaa vastaan. Hän sai ottelussa jääaikaa 16.48 minuuttia.

Andžans siirtyi kaudeksi 2022–2023 vuoden mittaisella sopimuksella Mestis-joukkue TUTO Hockeyn riveihin. Kaudeksi 2023–2024 hän siirtyi jatkamaan Mestis-pelejään vuoden mittaisella sopimuksella KeuPa HT:hen. Siirtorajan kynnyksellä helmikuussa 2024 Andžans siirtyi loppukauden kattavalla sopimuksella SM-liigajoukkue Hämeenlinnan Pallokerhoon. Hän siirtyi joukkueeseen ensisijaisesti paikkaamaan puolustuksen loukkaantumisia. Andžans pelasi siellä viisi runkosarjaottelua ilman tehopisteitä.

### Maajoukkueura

Andžans on pelannut Latvian A-maajoukkueessa kymmenen ottelua ilman tehopisteitä. Hän teki A-maajoukkudebyyttinsä 21. huhtikuuta 2022 Épinalissa Ranskaa vastaan. Andžans putosi lopulta viimeisten joukossa Latvian MM-leiriryhmästä saman kevään MM-kilpailuihin.

Pelityyli
---------

KeuPa HT:n entisen päävalmentaja Sami Ryhäsen mukaan Andžans on hyvin liikkuva, isokokoinen yleispuolustaja, jolta löytyy myös potentiaalia pisteiden tekoon. Ryhäsen mukaan hän saanut paljon kehuja luonteestaan aikaisemmissa joukkueissaan.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2018–2019 | Prizma/Pardaugava **(A)** | LAT-2 | 29 | 3 | 6 | 9 | 28 | – | – | – | – | – |
| 2019–2020 | HK Prizma Riika | Latvia | 17 | 1 | 1 | 2 | 4 | – | – | – | – | – |
|  | Jūrmalas SS/Pardaugava | LAT-2 | 23 | 3 | 6 | 9 | 20 | – | – | – | – | – |
| 2020–2021 | HK Riika | MHL | 52 | 1 | 10 | 11 | 22 | – | – | – | – | – |
| 2021–2022 | Dinamo Riika | KHL | 1 | 0 | 0 | 0 | 0 | – | – | – | – | – |
|  | HK Riika **(C)** | MHL | 53 | 1 | 20 | 21 | 64 | – | – | – | – | – |
| 2022–2023 | TUTO Hockey | Mestis | 51 | 2 | 7 | 9 | 18 | 8 | 0 | 0 | 0 | 6 |
| 2023–2024 | KeuPa HT | Mestis | 34 | 5 | 12 | 17 | 32 | – | – | – | – | – |
|  | HPK | SM-liiga | 5 | 0 | 0 | 0 | 8 | – | – | – | – | – |
| 1 kausi | yhteensä | SM-liiga | 5 | 0 | 0 | 0 | 8 | – | – | – | – | – |
| 2 kautta | yhteensä | KHL | 1 | 0 | 0 | 0 | 0 | – | – | – | – | – |
| 2 kautta | yhteensä | Mestis | 85 | 7 | 19 | 26 | 50 | 8 | 0 | 0 | 0 | 6 |
| 1 kausi | yhteensä | Latvia | 17 | 1 | 1 | 2 | 4 | – | – | – | – | – |

Lähteet
-------

* Artūrs Andžans The Internet Hockey Databasessa (englanniksi)
* Artūrs Andžans Eurohockey-sivustolla (englanniksi)
* Artūrs Andžans *Elite Prospects*. Everysport Media Group AB.  (englanniksi)

### Viitteet

1. 1 2  Huippumaalivahti Ēriks Vītols KeuPa HT:n maalinsuulle! – Artūrs Andžāns täydentää riikalaiskaksikon ensi kauden joukkueessa *keupaht.fi*.  14.2.2024. KeuPa Hockey Oy. Viitattu 15.2.2024.
2. ↑  BioRex-otteluennakko Ässät-HPK 15.2.2024 - haastattelussa Artūrs Andžans *youtube.com*.  15.2.2024. HPK Liiga Oy. Viitattu 15.2.2024.
3. 1 2 3 4 5  Artūrs Andžans *Elite Prospects*. Everysport Media Group AB.  (englanniksi)
4. ↑  Game detail: 26 Nov 2019, HS Prizma Riga - HS Riga *eurohockey.com*.  26.11.2019. European Ice Hockey Online AB & eSports.cz s.r.o. Viitattu 15.2.2024. (englanniksi)
5. ↑  Game detail: 26 Nov 2019, HS Prizma Riga - JLSS Zemgale *eurohockey.com*.  10.3.2020. European Ice Hockey Online AB & eSports.cz s.r.o. Viitattu 15.2.2024. (englanniksi)
6. ↑  Elite Prospects - HK Riga *eliteprospects.com*. Everysport Media Group AB. Viitattu 15.2.2024. (englanniksi)
7. ↑  Game summary: Dinamo R - Dinamo Mn *en.khl.ru*.  5.1.2022. KHL. Viitattu 15.2.2024. (englanniksi)
8. 1 2  KETÄS UKKOJA SEURAAVAKS? *tutohockey.fi*.  17.6.2022. TUTO Hockey Oy. Viitattu 15.2.2024.
9. 1 2  Huippumaalivahti Ēriks Vītols KeuPa HT:n maalinsuulle! – Artūrs Andžāns täydentää riikalaiskaksikon ensi kauden joukkueessa *keupaht.fi*.  23.5.2023. KeuPa Hockey Oy. Viitattu 15.2.2024.
10. ↑  Artūrs Andžans Kerhoon loppukaudeksi *hpk.fi*.  14.2.2024. HPK Liiga Oy. Viitattu 15.2.2024.
11. ↑  Game detail: 21 Apr 2022, France - Latvia *eurohockey.com*.  22.4.2022. European Ice Hockey Online AB & eSports.cz s.r.o. Viitattu 15.2.2024. (englanniksi)

HPK – SM-liiga
1 Ki. Saarinen |
6 Pulli |
8 Alitalo |
10 Vesterinen |
12 Päivärinta |
14 Ahonen |
15 Virolainen |
17 Hietanen (**C**) |
18 Savolainen |
19 Rautiainen |
25 Huttunen |
29 Ruokonen |
30 Rajaniemi |
31 Markkanen |
35 Ka. Saarinen |
37 Ikonen |
38 Karjalainen |
40 Nurmi |
44 Reini |
46 Wallenius |
50 Skinnari |
53 Janatuinen |
54 Pärssinen |
65 Loimaranta |
71 Järvelä |
72 Andžans |
74 Nikkilä (**A**) |
80 Lundell |
81 Aaltonen |
82 Tuulola |
89 Ketola |
92 Toivonen |
95 Toivola (**A**) |
-- Juvonen |
-- Lukkari  

Valmentajat Lehtonen – Sirento-Manninen – Virta – Virtanen – Sarvela – Jokinen